Source: http://docplayer.fi/3366684-Julkinen-vastuu-pienten-lasten-ja-ikaantyneiden-hoivasta-12-ssa-euroopan-maassa.html
Timestamp: 2016-10-27 23:20:33+00:00
Document Index: 21255727

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Julkinen vastuu pienten lasten ja ikääntyneiden hoivasta 12:ssa Euroopan maassa
Julkinen vastuu pienten lasten ja ikääntyneiden hoivasta 12:ssa Euroopan maassa
Download "Julkinen vastuu pienten lasten ja ikääntyneiden hoivasta 12:ssa Euroopan maassa"
1 Anneli Anttonen ja Liina Sointu HOIVAPOLITIIKKA MUUTOKSESSA Julkinen vastuu pienten lasten ja ikääntyneiden hoivasta 12:ssa Euroopan maassa2 Kirjoittajat ovat Tampereen yliopiston sosiaalipolitiikan ja sosiaalityön laitoksen tutkijoita. Anneli Anttonen on sosiaalipolitiikan professori, Hoiva ja Sosiaalipolitiikka -tutkimusryhmän vetäjä ja monien kirjojen kirjoittaja. Liina Sointu tekee sosiaalipolitiikan pro gradu -työtään tilasta ja hoivasta. Anneli Anttonen, Liina Sointu ja Stakes Kannen suunnittelu: Harri Heikkilä Taitto: Christine Strid ISBN (nid.) ISBN (PDF) Stakes, Helsinki 2006 Edita Prima Oy Helsinki 20063 Saatteeksi Kehittyneissä eurooppalaisissa hyvinvointivaltioissa kysymys julkisesta vastuusta pienten lasten ja vanhusten hoidossa ja huolenpidossa on aivan keskeinen. Eikä kyse ole vain julkisesta vastuusta, vaan erilaisista tavoista jakaa vastuita perheen, sukulaisten, markkinoiden ja valtion kesken. Useimmat suomalaiset tietävät että meillä omaksuttu julkisen sektorin ensisijainen vastuu paljon apua ja hoivaa tarvitsevien vanhusten huolenpidosta ei ole pääsääntö Euroopassa. Keski- ja Etelä-Euroopassa, erityisesti ns. katolisen sosiaaliopin maissa, perheellä on suuri vastuu vanhuksistaan, niin kuin on vanhemmilla suuri vastuu aikuisistakin lapsistaan. Tästä huolimatta orastava Euroopan sosiaalinen malli näyttäisi kehittyvän hoivan yhteiskunnallistumisen suuntaan sekä lapsihoivassa että vanhushoivassa. Kun vuonna 2005 aloimme työskennellä Hyvinvointivaltion rajat -hankkeessa, oli lähtökohtaisesti selvää, että ajantasaista tietoa eri maiden järjestelyistä olisi käytettävissä. Näin ei kuitenkaan ollut. Yhteismitallisen tai edes jotenkin vertailukelpoisen tiedon saaminen hoivan järjestelyistä eri osissa Eurooppaa on erittäin työlästä, vaikka maailma tuntuukin välillä olevan tilastoja ja selvityksiä täynnä. Tätä tiedon aukkoa täyttää Anneli Anttosen ja Liisa Soinnun tutkimus. Raportin maavertailussa on pääsääntöisesti mukana 12 Euroopan maata. Vertailu kattaa kaksi asiakokonaisuutta: pienten lasten hoivapolitiikan (perhevapaat, palvelut ja rahaetuudet) sekä vanhusten hoivan (palvelut, rahaetuudet) kokonaisuuden. Yleisen eurooppalaisen tietoisuuden lisääminen on tärkeätä. Tämän lisäksi monet lukijat lienevät kiinnostuneita siitä, kuinka Suomi sijoittuu perhepolitiikassaan ja vanhuspolitiikassaan ja onko olemassa pohjoismaista hoivaregiimiä. Helsingissä marraskuun 30. päivänä 2006 Matti Heikkilä Ylijohtaja Stakes4 Kirjoittajan alkusanat Hoiva on kymmenen viime vuoden aikana muuttunut marginaalisesta hyvin keskeiseksi sosiaalipolitiikan kysymykseksi. Julkisessa keskustelussa kysytään tiuhaan: kuka hoivaa, millaista hoivaa laitoksissa ja kotona annetaan sekä kenen tulisi kantaa hoivan taloudelliset kustannukset? Hoivasta ja hoivapolitiikasta on tullut myös tärkeä tutkimusteema niin kansallisesti kuin kansainvälisesti. Tämä näkyy erityisen hyvin Hyvinvointivaltion rajat -projektin työssä ja julkaisuissa. Tämä julkaisu syntyi Matti Heikkilä ehdotuksesta kartoittaa eurooppalaista hoivapolitiikkaa ja sen viimeaikaisia muutoksia sekä trendejä. Koska vertaileva hoivatutkimus on minulle tuttua jo vuosien takaa, lupauduin tähän tehtävään tietämättä, miten työläs aineistonkeruu tulisi olemaan. Tutkimusprojekteissani työskennellyt Liina Sointu onnekseni lupautui keräämään aineistoa. Liina on alusta asti ollut mukana suunnittelemassa, toteuttamassa ja kirjoittamassa tätä tutkimusta. Ilman hänen apuaan tämä tutkimus ei olisi tullut tehdyksi. Kaunis kiitos Liinalle, tutkimuksen toiselle kirjoittajalle. Päädyimme vertaamaan enemmän tai vähemmän systemaattisesti 12:ta maata ja kahta hoivapolitiikan aluetta: pienten lasten ja vanhojen ihmisten hoivapolitiikkaa. Aineistokeruu opetti, että hoiva on tilastollisena tosiasiana yhäkin pahasti marginaalissa. Hoivapolitiikkaa koskevia harmonisoituja tilastoja ei ole juuri saatavilla, vaikka EU ja OECD ovat tekemässä tässä suhteessa erittäin hyvää työtä. Hoiva on silti valtavan kiehtova vertailun kohde. Hoivapolitiikassa tapahtuu paljon ja eri maiden hoivapoliittiset linjanvedot ovat hyvin erilaisia. Tämä on todellakin tutkimus 12 maasta eikä Suomen hoivapolitiikasta. Suomen hoivasta kirjoitamme parhaillaan erillistä kirjaa. Kiitämme Hyvinvointivaltion rajat -projektin koordinaattoria Matti Heikkilää hienosta ideasta ja tuesta tässä hankkeessa. Stakesille kiitos tutkimuksen julkaisemisesta ja Tuukka Lahtea kiitämme kaikenlaisesta avusta julkaisuvaiheessa. Teppo Kröger ja Jorma Sipilä kommentoivat erityisen huolellisesti käsikirjoitusta. Kiitokset heille samoin kuin Minna Zechnerille, Heli Valokivelle ja Katja Revolle käsikirjoituksen lukemisesta ja saamistamme kommenteista ja vinkeistä. Kaikista tulkinnoista ja mahdollisista virheistä ovat kuitenkin vastuussa vain kirjoittajat. Tampereella marraskuussa 2006 Anneli Anttonen5 Tiivistelmä Anneli Anttonen & Liina Sointu. Hoivapolitiikka muutoksessa. Julkinen vastuu pienten lasten ja ikääntyneiden hoivasta 12:ssa Euroopan maassa. Hyvinvointivaltion rajat -hanke. Stakes, Helsinki ISBN Tutkimus on osa Stakesin 2005 käynnistämää Hyvinvointivaltion rajat -hanketta. Raportissa tarkastellaan julkista vastuuta ja siinä tapahtuneita muutoksia hoivan ja etenkin julkisen hoivapolitiikan alueilla Euroopassa. Maavertailun kohteeksi on valittu kaksi kustannuksiltaan laajinta hoivapolitiikan aluetta: pienten lasten hoiva ja vanhojen ihmisten hoiva. Pienten lasten hoivan osalta verrataan ensinnäkin perhevapaajärjestelmiä, joita ovat äitiys-, isyys- ja vanhempainvapaat sekä niihin liittyvät rahalliset etuudet. Toiseksi vertailun kohteena ovat alle kouluikäisten lasten päivähoito- ja esikoulujärjestelmä ja näihin liittyen lasten kotihoidon tukeminen. Vanhushoivan osalta vertailu perustuu lasten hoivaa enemmän maakohtaisiin kuvauksiin, joissa tarkastelun kohteena ovat laitosmuotoinen hoiva sekä kotipalvelut, jotka edustavat perinteisiä vanhushoivan muotoja. Tässä tutkimuksessa vertailun pääpaino on kuitenkin uudenlaisissa vanhushoivan tukemisen muodoissa, joita ovat hoivaajille ja hoivan tarvitsijoille maksettavat rahalliset etuudet tai palvelujen ja rahan yhdistelmät. Vertailussa on mukana 12 Euroopan maata, jotka ovat Alankomaat, Espanja, Iso-Britannia, Italia, Norja, Puola, Ranska, Ruotsi, Saksa, Suomi, Tanska ja Unkari. Näiden maiden vertailussa on pyritty systemaattisuuteen, mutta aina siihen ei ole päästy olemassa olevan aineiston puutteiden vuoksi. Maat on valittu edustamaan erilaisia hoiva- ja hyvinvointivaltioregiimejä. Aineistona on käytetty jo tehtyjä tutkimuksia ja selvityksiä eurooppalaisista hoivajärjestelmistä sekä monia EU:n ja OECD:n tuottamia tietokantoja ja tilastoja. Hoivapolitiikkaa koskevat tilastot ovat edelleen monin tavoin puutteellisia, mikä vaikeuttaa vertailun systemaattisuutta. Tärkein johtopäätös on, että julkinen vastuu hoivasta ja sen järjestämisestä on selvästi lisääntynyt viimeisen noin 15 vuoden aikana. Erityisen voimakasta julkisvastuun vahvistuminen on ollut pienten lasten hoivassa. Ensinnäkin vanhempien oikeus hoivata lastaan on vahvistunut perhevapaalainsäädännön kehittymisen kautta. Toiseksi pienten lasten päivähoito ja esikoulutoiminta on laajentunut nimenomaan julkisen tuen turvin. Perhevapaissa eurooppalainen trendi on vanhempain- ja isyysvapaiden sekä niihin liittyvien rahallisten etuuksien parantaminen ja siten isien oikeuksien vahvistaminen jo ennestään vakiintuneen äitiysvapaan ja rahaetuuden rinnalla. Eurooppalaisessa vertailussa Suomen perhevapaalainsäädäntö osoittautuu joustamattomaksi. Perhevapaita ja lasten kotihoidon tukea tulisi muuttaa siihen suuntaan, että osa-aikainen työ muodostuisi todelliseksi vaihtoehdoksi. Tämänhetkinen järjestelmä heikentää liiaksi naisten asemaa työmarkkinoilla ja tulevina eläkeläisinä. Lasten päivähoidosta on tullut yksi sosiaalipolitiikan tärkeimmistä kehittämiskohteista Euroopassa. Uudistusten ytimessä ovat nyt alle kolmivuotiaiden lasten hoitojärjestelyt. Maiden välillä on kuitenkin edelleen suuria eroja. Tanska ja Ruotsi ovat johtavia päivähoitomaita. Pohjoismaat erottuvat edelleen omaksi regiimikseen, joskin Suomi on etääntymässä tästä mallista. Ranska on johtava esikoulumaa. Useimmissa vertailun maissa esikoulu kattaa lähes kaikki isot lapset. Monissa maissa päivähoitopolitiikka on todella suuren muutoksen kohteena, minkä vuoksi olemassa olevat regiimirajat saattavat piirtyä lähitulevaisuudessa toisin. Vertailun maat sijoittuvat kolmella tavalla. Hoivapolitiikan osalta voimme erottaa kaksi regiimiä, joista ensimmäinen on julkishoivaregiimi ja toinen perhehoivaregiimi. Maat sijoittuvat jompaankumpaan tai sitten näiden välimaastoon. Pohjoismaat, ja etenkin Tanska, edustavat edelleen parhaiten julkishoivaregiimiä. Suomi6 näyttäisi olevan etääntymässä tästä mallista. Perhehoivaregiimissä julkinen vastuu on edelleen vähäinen: vastuu lapsista ja vanhuksista sekä muista hoivaa tarvitsevista kuuluu perheille. Aikaisemmissa mallinnuksissa eteläisen Euroopan maat ovat sijoittuneet perhehoivaregiimiin. Nyt tämän mallin puhtain edustaja on Puola. Pienten lasten ja vanhojen ihmisten hoivapolitiikat kulkevat osin omia latujaan. Eurooppalainen sosiaalipolitiikan valtavirta investoi nyt pieniin lapsiin enemmän kuin vanhoihin ihmisiin ja heidän hoivatarpeisiinsa. Vanhushoivapolitiikassa samanlaista yhtenäistä trendiä ei ole tunnistettavissa. Se on pirstaleista, ja toisin kuin pienten lasten hoivassa Euroopan unioni ei ole pyrkinyt yhdenmukaistamaan vanhushoivapolitiikkaa. Kaikkialla hoivaa koskevat kysymykset ovat kuitenkin nousemassa sosiaalipolitiikan asialistan kärkeen. Avainsanat: hyvinvointivaltio, hoiva, hoivapolitiikka, hyvinvointivastuu, päivähoito, ikääntyneet, vertailu7 Sisällys Saatteeksi Kirjoittajan alkusanat Tiivistelmä Kuvio- ja taulukkoluettelo JOHDANTO...11 Hyvinvointivaltion rajat ja julkinen vastuu...11 Hoivan yhteiskunnallistuminen VERTAILEVA LÄHESTYMISTAPA HOIVAAN...16 Vertailut ja hoivapolitiikka...16 Hoivaregiimit...16 Informaali hoiva vertailevassa kehyksessä TUTKIMUSASETELMA JA -AINEISTOT...22 Tutkimuksen tavoitteet...22 Aineistot ja niihin liittyvät huomiot...24 Vertailuasetelmasta PERHEVAPAAT EUROOPASSA: ÄITIYSLOMISTA VANHEMPAINVAPAISIIN...27 Perhevapaat: oikeus aikaan ja rahaan...27 Äitiys-, isyys- ja vanhempainvapaat: yhtäläisyyksiä ja eroja...30 Äitiysvapaajärjestelmät...30 Vanhempainvapaajärjestelmät...32 Isyysvapaajärjestelmät...34 Perhevapaissa tapahtuneet muutokset 1990-luvun alusta 2000-luvulle...35 Perhevapaiden kustannukset...35 Muutokset 1980-luvulta 2000-luvun alkuun...36 Viimeaikaisen kehityksen trendejä...38 Perhevapaiden käyttö...39 Eurooppalaiset perhevapaaregiimit ja julkinen vastuu...41 Millaisia regiimejä voidaan tunnistaa?...41 Laajeneva julkinen vastuu EUROOPPALAINEN LASTENHOITOPOLITIIKKA MUUTOKSESSA...46 Pienten lasten hoiva ja julkinen vastuu...46 Päivähoito: interventiosta investointiin...46 Kenelle vastuu lastenhoidosta kuuluu?...47 Päivähoito- ja varhaiskasvatusmallit...48 Esikoulumalli...48 Integroidun päivähoidon malli...49 Kahden rinnakkaisen järjestelmän malli...50 Eurooppalaisen lastenhoitopolitiikan vertailu...50 Mitä verrataan?...51 Eurooppalainen lastenhoitopolitiikka ja EU...51 Päivähoitolukujen luotettavuus...52 Miten paljon lapsia on formaalien päivähoitopalvelujen piirissä?...53 Päivähoitopalvelujen käyttö alle ja yli kolmivuotiaiden lasten ikäryhmissä...54 Pohjoismaiset erot...568 Millaisia palveluja?...58 Päivähoidon hallinnointi...58 Päivähoitopalvelujen suuri kirjo...59 Tyypillisin hoitopaikka lapsen ollessa 2 vuotta ja 11 kuukautta...62 Päivähoidon kustannukset ja palvelumaksut...63 Mitä vanhemmat maksavat?...65 Julkisen tuen muodot...67 Päivähoitopolitiikan viimeaikaisista muutoksista...68 Esikoulua kaikille!...69 Saksa: päivähoitotakuun laajentaminen...70 Iso-Britannia: lastenhoitopolitiikan uusi suunta...70 Pohjoismaisen mallin tulevaisuus...71 Pienten lasten kotihoidon tukeminen...73 Lasten kotihoidon tuki ja sukupuolten välinen tasa-arvo...76 Lastenhoitoregiimit muutoksessa IKÄÄNTYNEIDEN HOIVAPOLITIIKKA EUROOPASSA...80 Aikuisten tarvitsema hoiva: köyhäinhoidosta hoivavakuutukseen...80 Pienten lasten ja aikuisten hoiva...80 Hoivan kolme ulottuvuutta...81 Ikääntyneiden hoivapolitiikka...81 Hoivaa laitoksissa ja kotona...83 Vanhushoivavertailun tavoitteet...83 Laitoshoidossa ja tuetun kotihoivan piirissä olevien vanhusten määrä...84 Pohjoismaiden tilanne...86 Vanhushoivan kustannukset: yksityinen ja julkinen kulutus...88 Vanhuus ja sosiaalimenot...88 Yksityinen ja julkinen kulutus: vanhushoivan kustannuksista...89 Hoivaetuudet: rahaa palvelujen sijasta...92 Kotihoivan tukeminen...92 Hoivaetuudet: kolme mallia...93 Hoivaetuuksien vertailu 12:ssa Euroopan maassa...94 Hoivaajille maksettavat etuudet...95 Hoivan tarvitsijalle maksettavat etuudet...97 Ikääntyneiden hoivapolitiikka Euroopassa...98 Pohjoismaat...99 Alankomaat ja Saksa Iso-Britannia Espanja ja Italia Ranska Puola ja Unkari Eurooppalaiset vanhushoivaregiimit Julkishoiva- ja perhehoivamaat YHTEENVETO Pienten lasten hoiva: vahva julkinen vastuu Vanhojen ihmisten hoiva: heikko julkinen vastuu Hoivaregiimit ja hoivapolitiikan tulevaisuus Euroopassa Lähteet Liite 1. Liitetaulukko Äitiys-, isyys- ja vanhempainvapaat Euroopassa...1319 Kuvio- ja taulukkoluettelo Kuviot Kuvio 1. Hoivan yhteiskunnallistumisen muodot...14 Kuvio 2. Effective parental leave viikkoina, 30 Euroopan maata...43 Kuvio 3. Arvioitu 3 6-vuotiaiden lasten päivähoidon kattavuus Euroopassa, harmonisoidut luvut...55 Kuvio 4. Arvioitu alle kolmivuotiaiden lasten päivähoidon kattavuus Euroopassa, harmonisoidut luvut...56 Kuvio 5. Julkinen kulutus varhaiskasvatukseen prosentteina BKT:sta, Kuvio 6. Julkiset ja yksityiset päivähoitopalvelut kolme vuotta täyttäneiden mutta alle kouluikäisten lasten ikäryhmän osalta OECD-maissa, Kuvio 7. Julkiset ja yksityiset vanhusten pitkäaikaishoivaa tarjoavat laitokset, 1990-luvun loppu...92 Kuvio 8 Maiden sijoittuminen julkishoiva- ja perhehoivaregiimiin Taulukot Taulukko 1. Äitiys-, isyys- ja vanhempainvapaiden kesto sekä niihin liittyvät rahalliset etuudet 12:ssa Euroopan maassa 2000-luvun alussa...29 Taulukko 2. Palkallisen äitiys- ja vanhempainvapaan kesto ja etuuksien taso 12:ssa Euroopan maassa...30 Taulukko 3. Isyysvapaat Euroopan maissa...35 Taulukko 4. Äitiys- ja vanhempainrahaetuudet sekä kerta-avustukset lasta kohden (alle 20-vuotiaat lapset) prosentteina BKT:sta, EU15 ja Norja, Taulukko 5. Äitiysrahaetuuksien taso 18 maassa 1980-luvun lopussa, 1990-luvun alussa ja 1990-luvun lopussa sekä vuonna 2001 (prosenttia keskimääräisestä palkasta)...37 Taulukko 6. Miesten käyttämät palkalliset perhevapaat Pohjoismaissa vuonna 2003 (prosenttia kaikista palkallisista raskauteen, synnytykseen tai adoptioon liittyvistä vapaapäivistä vuodessa)...40 Taulukko 7. Päivähoidossa olevien lasten osuus prosentteina sekä matalan, keskitason ja korkean käytön osuuksina alle ja kolme vuotta täyttäneiden lasten ikäryhmästä 1980-luvun lopussa ja 2000-luvun alussa 12:ssa Euroopan maassa...54 Taulukko 8. Päiväkoti- ja perhepäivähoidossa olevien lasten osuus 1 6-vuotiaiden lasten ikäryhmissä (prosentteina ikäryhmästä) vuosina 1995 ja 2003 neljässä Pohjoismaassa...57 Taulukko 9. Lasten päivähoidon hallinnointi ja palvelujen tuottamisen tapa kymmenessä Euroopan maassa (julkisesti valvotun päivähoidon osalta)...59 Taulukko 10. Pienten lasten tärkeimmät päivähoitomuodot yhdeksässä Euroopan maassa...60 Taulukko vuotta ja 11 kuukautta ikäisen lapsen tyypillisin päivähoitomuoto kymmenessä Euroopan maassa...63 Taulukko 12. Perhepoliittiset menot Euroopassa (prosenttia BKT:sta vuosina 1990, 1997 ja 2001)...64 Taulukko 13. Vanhempien maksuosuus alle kouluikäisten lasten päivähoidon kustannuksista seitsemässä Euroopan maassa...66 Taulukko 14. Äitien työllisyysaste nuorimman lapsen iän mukaan vuonna 2002 (prosentteina)...77 Taulukko 15. Pitkäaikaisessa laitoshoidossa ja julkisesti tuetun kotihoivan piirissä olevien yli 65- vuotiaiden osuus ikäryhmästä (%) joissakin OECD-maissa 1990-luvun alussa ja noin vuonna Taulukko /67 vuotta täyttäneiden määrä laitoksissa ja palveluasunnoissa Pohjoismaissa vuonna 2002 (absoluuttinen lukumäärä sekä %-osuus kaikista yli 65/67-vuotiaista)...8610 Taulukko 17. Ikääntyneiden saamat kotiapupalvelut Pohjoismaissa...87 Taulukko 18. Vanhuuteen käytetyt sosiaalimenot % BKT:sta ja hoivamenojen osuus vuonna Taulukko 19. Vanhusten hoivaan käytettyjen julkisten menojen osuus BKT:sta Taulukko 20. Pitkäaikaishoivan menot ja niiden jakautuminen julkiseen ja yksityiseen kulutukseen seitsemässä Euroopan maassa, % BKT:sta vuonna Taulukko 21. Hoivaajille maksettavat hoivaetuudet 12:ssa Euroopan maassa, 2000-luvun alku...95 Taulukko 22. Ikääntyneelle maksettavat hoivaetuudet 12:ssa Euroopan maassa, 2000-luvun alku...97 Taulukko 23. Ikääntyneiden sosiaaliturvan kustannukset Pohjoismaissa vuonna 2003, prosentteina BKT:sta11 1 JOHDANTO Hyvinvointivaltion rajat ja julkinen vastuu Tämä tutkimus 1 on kirjoitettu osana Stakesin pääjohtajan asettamaa Hyvinvointivaltion rajat -hanketta, joka käynnistyi keväällä Hankkeen tarkoitus on arvioida hyvinvointivaltion ja sosiaalipolitiikan kehityksen suuntaa 2000-luvun alussa etenkin julkisen vastuun näkökulmasta luvun alusta on käyty vilkasta keskustelua suomalaisen hyvinvointivaltion tulevaisuudesta ja kohtalosta eurooppalaistuvassa ja globalisoituvassa maailmassa. Yksi juonne tässä keskustelussa on ollut julkisen vastuun mahdollinen väheneminen tai ainakin sen luonteen muuttuminen. Etenkin tutkijat ovat viimeisen 20 vuoden ajan esittäneet, että siirrymme hyvinvointivaltiosta hyvinvointiyhteiskuntaan, jossa monenlaiset toimijat vastaavat hyvinvoinnin tuottamisesta ja jakamisesta. Hyvin erilaiset tahot yhteiskunnassamme pitävät tällaista siirtymää myönteisenä kehityksenä. Yhdet lähtevät siitä, että kansalaisyhteiskuntaa tulisi vahvistaa ja palauttaa sille tehtäviä, jotka ovat historian kulussa siirtyneet valtion ja kuntien hoidettaviksi. Toiset vaativat markkinoiden ja yksityisen palvelutuotannon vahvistamista ja siihen liittyen hoivayrittäjyyden tukemista. Kolmas suuntaus korostaa perheen ja lähiyhteisöjen vastuuta. Hyvinvointiyhteiskuntapuheen taustalta löytyy hyvin erilaisia poliittisia ja ideologisia pyrkimyksiä. Julkinen vastuu ja sen laajuus on lopulta kysymys, jota ei ehkä tulisikaan tarkastella yhtenä kokonaisuutena, sillä julkisen vallan tehtävät ovat hyvin erilaisia eri asioissa. Aika harvat vaativat esimerkiksi peruskoulutustehtävän 1 Anneli Anttonen on vastannut tutkimuksen suunnittelusta, tulosten analysoinnista ja tulkinnasta sekä johtopäätöksistä ja lopullisen tekstin kirjoittamisesta. Liina Sointu on vastannut aineiston keruusta, tulosten analysoinnista ja osin tulkinnasta sekä osallistunut raportin kaikkien vaiheiden kirjoittamiseen. siirtoa markkinoiden tai perheiden hoidettavaksi. Hoiva sen sijaan on usein osa hyvinvointiyhteiskuntapuhetta. Hoivaa ei vielä ole totuttu ajattelemaan asiana, joka on syvästi sosiaalipoliittinen asia ja modernissa yhteiskunnassa väistämättä julkista toimintaa. Kysymys julkisesta vastuusta on näin kontekstuaalinen. Pohjoismaista hyvinvointivaltiomallia luonnehtii parhaiten juuri julkisen vastuun laajuus hyvinvoinnin ja tasa-arvon tuottamisessa. Kun siis arvoimme julkisen vastuun eri puolia ja sen erilaisia merkityksiä, pakostakin arvioimme samalla pohjoismaista mallia. Kiinnostavaa on, että pohjoismaisen mallin rajoista ja rajoitteista keskustellaan nyt paljon vilkkaammin kuin mallin kypsymisestä tai edelleen kehittämisestä. Monet tahot yhteiskunnassamme ovat sitä mieltä, että pohjoismaiseen hyvinvointivaltiomalliin ja oikeudenmukaisuudelle perustuvaan yhteiskuntaan ei kovenevassa kansainvälisessä kilpailussa ole varaa. Mallia pidetään tehottomana nimenomaan julkisvastuun laajuuden vuoksi. Ajatellaan, että samojen tehtävien siirto yrityksille tai yhteisöille toisi säästöjä. Säästöjen merkitystä joudutaan kuitenkin punnitsemaan sitä vastaan, että pohjoismaiset hyvinvointivaltiot ovat olleet poikkeuksellisia kansalaisten taloudellisten, sosiaalisten ja sivistyksellisten oikeuksien takaajina. Laajat sosiaaliset oikeudet ovat tasoittaneet tehokkaasti sosiaalisesta asemasta, sukupuolesta tai asuinpaikasta johtuvaa eriarvoisuutta. Köyhyys on vähentynyt, naisten asema on parantunut ja kansalaiset eri puolella maata saavat suunnilleen samanlaisia etuuksia ja palveluja. Nämä saavutukset eivät ole olleet haitaksi taloudelliselle kehitykselle. Tässä tutkimuksessa arvioidaan julkisen hyvinvointivastuun laajuutta, laatua ja siinä tapahtuneita muutoksia hoivan ja etenkin julkisen hoivapolitiikan alueilla Euroopassa. Tarkastelun kohteeksi on valittu kaksi kustannuksiltaan laajinta hoivapolitiikan aluetta, ensinnäkin pienten lasten hoiva ja toiseksi vanhojen ihmisten hoiva. Maavertailussa 1112 on mukana pääsääntöisesti 12 Euroopan maata, toisinaan myös tätä ryhmää suppeampi tai laajempi maaryhmä. Systemaattiseen vertailuun on otettu mukaan ensinnäkin neljä Pohjoismaata, nimittäin Norja, Ruotsi, Suomi ja Tanska. Muista Euroopan maista mukana ovat Alankomaat, Espanja, Italia, Iso-Britannia, Puola, Ranska, Saksa ja Unkari. Valitettavasti kaikista maista emme ole onnistuneet saamaan kaikkia tarvittavia tietoja, joten täysin systemaattiseen ja kattavaan vertailuun emme pääse mainittujen 12 maan osalta. Vertailu kohdistuu pienten lasten hoivapolitiikan osalta perhevapaisiin sekä lastenhoivaa tukeviin palveluihin ja rahallisiin etuuksiin. Vanhushoivan osalta tarkastelemme maakohtaisesti hoivapolitiikan kokonaisuutta (kustannuksia, palveluja ja rahallisia etuuksia). Tavoitteena on mahdollisimman laajan käsityksen muodostaminen hoivapolitiikasta erilaisia hoivaregiimejä edustavissa Euroopan maissa. Hoivan yhteiskunnallistuminen Naistutkijat ovat viimeisen 30 vuoden ajan korostaneet sitä seikkaa, että ilman hoivaa yhteiskunnan rattaat pysähtyisivät. Yhteiskunnan on uusiuduttava päivittäin ja vuosikymmenestä toiseen. Tärkeä osa tätä prosessia on hoivan jatkuvuus ja saatavuus. Aikaisemmin suurin osa hoivatyöstä tehtiin palkatta kotona ja lähiyhteisöjen piirissä, ja hoivatyön tekemisestä vastasivat naiset. Näin on edelleenkin. Suurin osa hoivasta tuotetaan kotona ja sitä tehdään palkatta velvollisuudesta tai rakkaudesta. Hoiva on kuitenkin viimeisen sadan vuoden aikana siirtynyt myös julkisen sektorin, markkinoiden ja kansalaisyhteiskunnan toimijoiden tekemäksi usein palkatuksi työksi ja samalla palveluiksi. Yhteiskunnallistuminen on tehnyt hoivasta poliittisen ja teoreettisen kysymyksen. Yhteiskunnan modernisoitumisen ja sukupuolten välisen tasa-arvoistumisen myötä naiset ovat vähitellen irtautuneet sellaisesta maailmasta, johon kuului kokopäiväinen ja elämänmittainen palkaton hoivatyö kodin, suvun tai lähiyhteisön hyväksi. Hoivan yhteiskunnallistuminen on monen tekijän summa, ja sillä on monta erilaista suuntaa. Naisten siirtyminen ansiotyöhön on ruokkinut kaikkein eniten hoivan yhteiskunnallistumista. Pohjoismaissa tämä muutos tapahtui monia muita länsimaita aikaisemmin etenkin pienten lasten äitien osalta. Naisten työssäkäyntiasteen kohottaminen on tätä nykyä yksi Euroopan unionin keskeisimmistä tavoitteista, joten kaikki muut Euroopan maat tulevat lähenemään pohjoismaista normia. Miehet saattoivat aikanaan ja tänä päivänäkin siirtyä palkkatyöhön ja yrittäjiksi jättämällä hoivan ja reproduktion naisten vastuulle. Naisten integroituminen ansiotyön maailmaan noudattaa tässä suhteessa hieman erilaista logiikkaa, sillä naisten ansiotyö on mahdollista vain, jos joku muu tekee osan hoivasta. Naiset nimenomaan ovat joutuneet neuvottelemaan hoivan muuttuvista vastuista ja ehdoista yhtä lailla kotona, työpaikoillaan, kunnallispolitiikan areenoilla, eduskunnassa ja myös globaalisti kuten olemme viime vuosikymmenen aikana oppineet. Hoivasta on tullut mitä keskeisin kysymys globalisaatiossa, kun miljoonat naiset ovat siirtyneet köyhistä rikkaisiin maanosiin palvelijoiksi ja hoivaajiksi. Hyvin toimivat hoivajärjestelyt ovat mitä tärkein osa työn ja perheen yhteensovittamista (ks. Kröger & Sipilä 2005). Pienten lasten vanhemmat, ja etenkin äidit, joutuvat taiteilemaan hoivan ja työn välimaastossa (Repo 2005). Julkinen valta voi monin tavoin helpottaa tätä tasapainoilua tarjoamalla korkeatasoisia ja hinnaltaan edullisia päivähoitopalveluja kaikille niitä tarvitseville. Valtio voi myös pitää huolta siitä, että vastasyntyneen lapsen vanhemmilla on oikeus hoitaa itse lastaan tietyn ajan menettämättä työsuhdettaan ja ansiotulojaan. Julkinen valta voi monin muunkin tavoin helpottaa työn ja perheen yhteensovittamista, esimerkiksi takaamalla oikeuden lyhentää työaikaa lasten ollessa pieniä. Samoin tärkeitä ovat palvelut vanhoille ihmisille: ilman niitä naisten ansiotyö olisi yhtä lailla mahdotonta kuin ilman lasten päivähoitopalveluja. Tavallisesti julkisen vallan toimet tulevat kuitenkin pahasti jälkijunassa: lähes kaikkialla maailmassa naiset ovat siirtyneet ansiotyöhön ilman julkispalvelujen tuomaa tukea ja turvaa (Leira ym. 2005), näin myös Pohjoismaissa. Joissakin maissa hoivan järjestämisen katsotaan edelleen olevan perheiden yksityisasia, jolloin vanhemmat joutuvat turvautumaan markkinahintaisiin palveluihin tai sukulaisten apuun, toisinaan myös pimeään työvoimaan, nykyisin yhä useammin maahanmuuttajiin. Lasten päivähoitopalvelut ovatkin erinomainen tapa mitata julkisen hyvinvointivastuun laajuutta ja laatua. Pienten lasten vanhempien näkökulmasta hoivaan liittyvät oikeudet toimivat kahteen suuntaan. Vanhempainvapaa ja sen ajalta maksettavat etuu- 1213 det mahdollistavat oikeuden aikaan ja rahaan. Vanhemmilla on oikeus hoitaa omia lapsiaan näiden ollessa pieniä. Oikeus korkeatasoiseen päivähoitoon taas mahdollistaa vanhempien ansiotyön, koulutuksen tai kuntoutuksen. Joissakin maissa on alettu maksaa myös etuuksia, jotta vanhemmat voivat hoitaa mahdollisimman pitkään pieniä lapsiaan itse. Hoivan yhteiskunnallistumista ovat vauhdittaneet myös demografiset muutokset. Lapsia syntyy paljon aikaisempaa vähemmän, joten lasten hoitoon käytettävä kokonaistyöaika on vastaavasti pienempi. Matala syntyvyys voi tosin kertoa myös naisten heikosta asemasta työmarkkinoilla ja yhteiskunnassa. Lapsia ei kannata synnyttää, jos siitä seuraa erilaisia hoivarangaistuksia (care penalties). Näitä ovat esimerkiksi tulevan vanhuuseläkkeen matala taso, heikko urakehitys ja kotitöiden epätasainen jakautuminen perheessä. Tätä argumenttia tukee se, että syntyvyys on viimeisen 30 vuoden aikana laskenut eniten maissa, joissa on pitkään harjoitettu minimaalista perhepolitiikkaa. Jos julkinen valta ei ole kiinnostunut työn ja perheen yhteensovittamisen kysymyksistä, yksi seuraus voi olla syntyvyyden lasku. Monissa Euroopan maissa onkin tästä syystä herätty perhepolitiikan kehittämiseen esimerkiksi parantamalla vanhempainvapaaetuuksia ja laajentamalla lasten päivähoidon tarjontaa. Hoivan yhteiskunnallistuminen on tiukasti yhteydessä myös vanhusväestön määrään ja heidän hoivatarpeisiinsa. Ikääntyminen itsessään, siinä missä sairaudet ja vammat, saattaa johtaa tilanteeseen, jossa jokapäiväisestä elämästä ei voi selviytyä ilman toisten ihmisten apua. Apua tarvitaan mitä erilaisimpiin asioihin: pukeutumisesta ja syöttämisestä lääketieteellisiin hoitoihin. Terveydenhuollon ja sairaanhoidon kustannusten noustessa kysymys hoidon ja hoivan välisestä erosta on tullut aikaisempaa näkyvämmäksi. Hoito ja hoiva ovat alkaneet eriytyä toisistaan. Hoito perustuu lääke- ja/tai hoitotieteelliseen asiantuntemukseen ja sitä antavat hoidon ammattilaiset. Hoiva taasen viittaa kaikkeen siihen fyysiseen, psyykkiseen ja emotionaaliseen huolenpitoon, jota ilman avun tarpeessa oleva ihminen ei yksinkertaisesti tulisi toimeen (Knijn & Kremer 1997, ). Hoiva on huolehtimista yhtä lailla siitä, että avun tarpeessa oleva henkilö syö ja juo, on puhdas ja saa tarpeensa tehdyksi, kuin myös, ettei sairaus tai vamma johda yksinäisyyteen ja eristymiseen tai muuten hyvin yksipuoliseen elämään. Hoiva on sitä, että sairaudesta, vammasta tai vanhuuteen liittyvästä yleisen toimintakyvyn heikentymisestä huolimatta me voimme viettää mahdollisimman hyvää elämää. Vanhushoivan viimeaikaisen politisoitumisen yksi selitys on juuri tässä hoivan ja hoidon välisessä rajanvedossa. Hoito ja hoiva tulisi organisoida inhimillisellä mutta kuitenkin taloudellisesti kestävällä tavalla. Kansalaiset itsekin asettavat tavoitteita hyvälle hoidolle ja hoivalle. Yksi tällainen julkilausuttu tavoite on oikeus saada asua kotona niin pitkään kuin mahdollista. Vanhojen ihmisten hoivassa on tapahtunut siirtymä laitoshoivan tarjoamisesta kotihoivan tukemiseen. Hyvin tärkeä selitys hoivan yhteiskunnallistumiselle on informaalin hoivan väheneminen. Hoiva voidaan jakaa formaaliin ja informaalin alueeseen. Jälkimmäinen on sitä hoivaa, jota tuottavat omaiset, läheiset ja joskus naapuritkin yleensä palkatta. Formaalia on puolestaan se hoiva, jota tuotetaan erilaisten palvelujen ja taloudellisten tukien muodossa ja johon liittyy jonkinasteinen julkinen kontrolli tai sääntely. Palveluja tuottavat yhtä lailla julkinen valta kuin järjestöt ja yritykset. Kaikkialla hoivan tärkein muoto on yhä kuitenkin informaali hoiva, sillä valtaosa kaikesta hoivatyöstä tehdään edelleen palkatta, kotona tai lähiyhteisön piirissä. Hoivapolitiikan uudet muodot perustuvatkin usein formaalin ja informaalin luovaan yhdistämiseen. Tällaista hybridiä edustaa mm. omaishoidon tuki, jonka avulla yritetään motivoida omaisia hoitamaan läheisiään kotona paljon laitoshoidon kustannuksia halvemmalla. Tällaisia tukia on alettu maksaa useimmissa Euroopan maissa, vaikka tuet ovatkin hyvin erityyppisiä. Hoivan yhteiskunnallistumista vie eteenpäin myös yleinen demokratisoitumiskehitys, johon liittyy sukupuolten välisen tasa-arvoisuuden kaikenlainen edistäminen. Hoivaa ei yksinkertaisesti voida enää pitää vain naisten asiana eikä se sellaisena ole pysynytkään. Naisten määrän kasvu eduskunnassa ja kunnallisvaltuustoissa on tehnyt hoivasta paljon aikaisempaa tärkeämmän kysymyksen politiikan asialistoilla luvulta on vaadittu yhtä lailla isien osallistumista hoivaan ja vanhemmuuteen kuin julkisen vallan vastuun laajentamista. Jaetun vanhemmuuden ideaali kertoo hyvin sukupuolten välisen vastuujaon muuttumisesta (Vuori 2001). Jos lasten hoiva kuului aikoinaan vain äideille, tänä päivänä isiä yritetään monin tavoin integroida pienten lasten 1314 hoivaan. Isyys- ja vanhempainvapaat ovat yksi tärkeä tapa edistää jaettua vanhemmuutta ja isien hoivavastuuta. Vaikka hoiva on yhteiskunnallistunut, se ei ole tyystin eikä edes pääsääntöisesti siirtynyt yksityisestä julkiseen maailmaan. Hoivaan liittyviä vastuita ja työtä jaetaan usealla tavalla. Sitä jaetaan ensinnäkin perheenjäsenten kesken: perheen sisäisestä työ- ja vastuujaosta kertovat mm. sellaiset termit kuin jaettu vanhemmuus ja puolisohoiva. Toiseksi hoivavastuuta voidaan jakaa sukupolvien kesken: joissakin maissa isoäidit ovat edelleen mitä tärkein resurssi lastenhoidossa ja aikuiset lapset puolestaan tärkeä informaalin hoivan lähde ikääntyneille. Kolmas muoto on jakaa hoivavastuuta perheen ja yhteiskunnan erilaisten instituutioiden kesken. Kun hoiva yhteiskunnallistuu, myös informaalin hoivan merkitys muuttuu. Sitä muokataan uuteen uskoon esimerkiksi erilaisten tukien kautta. Kuvio 1 valottaa hoivan yhteiskunnallistumisen eri puolia. palkkatyö formaali hoiva julkinen ja juridinen hoiva kotitalous perhe ja suku julkistalous markkinat palkaton työ informaali hoiva yksityinen hoiva Kuvio 1. Hoivan yhteiskunnallistumisen muodot Hoivan yhteiskunnallistuminen tarkoittaa monta eri asiaa. Ensinnäkin hoivan paikka on muuttunut. Hoiva on osin siirtynyt kotitalouksilta julkistalouden piiriin tai markkinoille. Hoivasta on tullut palkkatyötä ja palvelua, jota tuotetaan erilaisissa organisaatioissa. Hoivapalveluita ostetaan ja myydään myös markkinahintaan, vaikka valtaosa palveluista onkin julkisen sektorin subventoimia tai tuottamia. Hoivaan liittyy myös oikeudellistuminen. Kansalaisilla on enenevästi oikeuksia hoivaan, esimerkiksi Suomessa pienten lasten vanhemmilla on oikeus kunnalliseen päivähoitopaikkaan. Hoiva on näin tullut osaksi sosiaalista kansalaisuutta. Jos hoivapolitiikan yhtenä alkuna voidaan pitää vaivais- tai köyhäintaloa, jonne kerättiin kaikki ne, joista kukaan ei huolehtinut, niin toisessa päässä on hyvinvointivaltio, joka takaa 1415 hoivan jokaiselle sitä tarvitsevalle ilman erityistä taloudellista tarveharkintaa. Tällainen universalismi on kuitenkin hoivan yhteydessä harvinaista. Hoiva on näin muuttunut yksityisestä julkiseksi asiaksi: hoiva on yhä enemmän julkinen ja poliittinen kysymys. Hoivasta, esimerkiksi vanhushoivasta, kirjoitetaan paljon lehdissä, siitä tehdään dokumentteja ja siitä on tullut tärkeä yhteiskuntatieteen tutkimuskohde. Julkisuus on edellytys hoivan politisoitumiselle ja oikeudellistumiselle. Yhteiskunnallistuminen tarkoittaa näin hoivan muuttumista palkattomasta myös palkatuksi työksi ja samalla hoivan monetarisoitumista tai rahamuotoistumista. Se tarkoittaa myös hoivan oikeudellistumista sekä muuttumista julkiseksi ja samalla kollektiiviseksi asiantilaksi. Yhteiskunnan uudenaikaistuminen on vaikuttanut syvästi perheelle ja naisille kuuluneeseen hoivatehtävään. Naisten siirtyminen ansiotyöhön on muuttanut niin sukupuolten kuin sukupolvienkin välisiä suhteita. Yhteiskunnallisessa työnjaossa hoiva ei enää itsestään selvästi kuulu naisille, joten sitä on jaettava perheen sisällä miesten ja naisten kesken ja perheen ja yhteiskunnan välillä tarjoamalla erilaisia palveluja ja apua ihmiselle, jotka tarvitsevat hoivaa tilapäisesti tai pysyvästi. Tässä tutkimuksessa olemme ensi sijassa kiinnostuneita julkisen vastuun laajuudesta hoivassa. Tätä kysymystä pohdimme etenkin tutkimuksen empiirisessä osassa. Sitä ennen keskustelemme vielä vertailevasta tutkimuksesta, hoivaregiimeistä sekä tämän tutkimuksen tehtävänasettelusta. 1516 2 VERTAILEVA LÄHESTYMISTAPA HOIVAAN Vertailut ja hoivapolitiikka Maavertailujen merkitys sosiaalipolitiikan tutkimuksessa on kasvanut viimeisen 20 vuoden aikana. Yleinen kansainvälistyminen ja etenkin eurooppalaistuminen ovat lisänneet niin tutkijoiden kuin poliitikkojen keskuudessa kiinnostusta vertailuihin. Haluamme tietää enemmän maiden välisistä eroista ja yhtäläisyyksistä. Haluamme myös oppia muiden maiden käytännöistä. Tämä on tärkeä lähtökohta myös EU:n politiikassa, jossa korostuu vertaisarviointi. Vertailusta on tullut tärkeä tapa ajatella kansallisesti ja kansainvälisesti. Historialliset vertailut ovat vähentyneet ja erilaiset maavertailut lisääntyneet. Maavertailuja voidaan tehdä monella eri tavalla ja monesta eri syystä. Ensinnäkin voidaan verrata suhteellisen isoa joukkoa maita tosiinsa kuten tässä tutkimuksessa (12 maata) tai vain muutamaa maata, jolloin puhutaan tapaustutkimuskeskeisestä vertailusta. Vertailu voi perustua kvantitatiiviseen tai kvalitatiiviseen aineistoon tai näiden yhdistämiseen. Vertailun tehtävä voi olla ensi sijassa kuvaus tai sen avulla pyritään selittämään eroja ja yhtäläisyyksiä teoreettisesti. Tässä tutkimuksessa vertailun ensisijainen tehtävä on kuvata hoivapolitiikkaa ja siihen liittyviä hoivajärjestelmiä 12:ssa Euroopan maassa. Vertailu perustuu olemassa oleviin tutkimuksiin sekä tilastoihin ja tietokantoihin. Tässä tutkimuksessa on mukana 12 eurooppalaista maata, jotka Norjaa lukuun ottamatta ovat Euroopan unionin jäsenmaita. Maat on valittu siten, että ne edustavat mahdollisimman erilaisia hyvinvointivaltiotyyppejä. Mukana ovat ensinnäkin Pohjoismaat Islantia lukuun ottamatta. Toisen selkeän ryhmänsä muodostavat suuret EU-maat, joihin kuuluvat keskeisen tai kontinentaalisen Euroopan maista Alankomaat, Ranska ja Saksa sekä eteläisen Euroopan maista Espanja ja Italia. Myös Iso-Britannia edustaa suuria EU-maita. Kolmannen ryhmän muodostavat kaksi itäisen Keski-Euroopan maata, nimittäin Puola ja Unkari, jotka ovat uusia EU-maita. Vertailun kohteena on hoivapolitiikka ja etenkin julkisen vallan vastuu hoivasta, joten tämä seikka on osaltaan vaikuttanut maiden valintaan. Aikaisempien hoivaa koskevien kansainvälisten vertailujen pohjalta tiedämme, että maiden välillä on erittäin suuria eroja sen suhteen, miten hoivapalvelut on organisoitu ja mikä on julkisen vallan rooli näiden palvelujen tuottamisessa (ks. esim. Anttonen & Sipilä 1996; Bettio & Plantenga 2004; Daly 2001; Rostgaard & Fridberg 1998). Yksi aikaisempien vertailujen tulos on maiden jakaminen malleiksi tai regiimeiksi. Mallien rakentaminen on tärkeää siksi, että jokaisen maan hoivaprofiilin kuvaaminen erikseen on lähes mahdoton tehtävä, silloin kun maita on paljon. Tarvitsemme yksinkertaistuksia ja tiivistyksiä. Hoivaregiimejä koskevat havainnot toimivat tässä tutkimuksessa lähtökohtana, jota vasten voimme peilata omia tuloksiamme ja mahdollisia muutoksia hoivan käytännöissä ja itse regiimijaoissa. Hoivaregiimit 1990-luvun alusta regiimien rakentaminen on ollut mitä keskeisin osa vertailevaa tutkimusta. Gøsta Esping-Andersen päätyi tunnetussa tutkimuksessaan Three Worlds of Welfare Capitalism (1990) kolmeen hyvinvointivaltioregiimiin, jotka hän nimesi sosiaalidemokraattiseksi, konservatiiviseksi ja liberaaliksi regiimiksi. Anneli Anttonen ja Jorma Sipilä (1996) kysyivät, missä määrin hoiva asettuu näihin kolmeen regiimiin. Kun lähempään tarkasteluun otettiin pienten lasten hoivan osalta päivähoitopalvelujen kattavuus alle ja yli kolmivuotiaiden ikäryhmissä sekä vanhuspalvelujen osalta kotiavun ja laitoshoitopalveluiden käyttö, niin regiimijako muodostui hieman toisenlaiseksi. Anttonen ja Sipilä päätyi- 1617 vät neljään malliin, joista kuitenkin vain kaksi muodostavat muista selvästi erottuvan ja sisäisesti jokseenkin yhtenäisen hoivaregiimin. Ensimmäinen ja yhtenäisin hoivaregiimi muodostuu Pohjoismaista, joissa palvelujen tarjonta on heidän 1990-luvun alun aineistoihin perustuvan analyysinsa mukaan laajaa sekä lapsille että vanhoille ihmisille. Pohjoismainen julkispalvelumalli tai julkishoivaregiimi erosi muista sen suhteen, että julkinen valta vastaa hoivapalvelujen rahoittamisesta ja pääosin myös niiden tuottamisesta. Palvelujen saatavuus nojaa pitkälti universalismin periaatteeseen: palvelut on tarkoitettu kaikille kansalaisille, ja ne tarjotaan suhteellisen samansisältöisinä eri alueilla. Pohjoismaissa kunnilla on mitä keskeisin rooli palvelujen suunnittelussa ja tuottamisessa, vaikka valtio ohjaa hoivapolitiikkaa lainsäädännöllään ja ohjeillaan. Jossain määrin palveluja tuottavat myös järjestöt ja osuuskunnat, kun taas puhtaasti kaupallisten palvelutuottajien rooli oli lähes olematon 1990-luvun alussa. Vaikka Pohjoismaita voidaan pitää julkisvaltavetoisina maina, niin näissäkin maissa suurin osa hoivasta tuotetaan perheissä informaalisti. Pohjoismaissa laaja julkispalvelujen tarjonta ja naisten kansainvälisesti poikkeuksellisen korkea työllisyysaste näyttävät kuuluvan yhteen. Toisaalta samaan malliin kuuluu myös työmarkkinoiden varsin vahva sukupuolen mukainen segregaatio, miesten ja naisten työt ja työmarkkinat ovat eriytyneet. Naisia toimii paljon hyvinvointivaltion palveluammateissa (Kinnunen & Korvajärvi 1996; Kolehmainen 1999). Hoivapalvelujen tuottamista luonnehtii myös professionalismi ja palvelujen korkea laatu. Toinen selkeä hoivapoliittinen malli löytyy eteläisen Euroopan maista. Anttonen ja Sipilä nimesivät sen perhehoivaregiimiksi, sillä Espanjassa, Italiassa, Kreikassa ja Portugalissa hoiva oli tuolloin tiukasti perheiden yksityisasia. Näissä maissa on hyvin vähän tarjolla julkisen vallan rahoittamia ja järjestämiä hoivapalveluja. Hoivasta vastaavat joko perheen ja suvun naiset tai sitten perheet turvautuvat yksityisiin lasten- ja vanhustenhoitajiin. Kaikkein varakkaimmat kotitaloudet käyttävät myös yksityisiä palveluja. Jotkut yritykset tarjosivat päivähoitoa työntekijöidensä lapsille (etenkin Kreikassa). Heikkoon palvelujen tarjontaan yhdistyi tuolloin naisten poikkeuksellisen matala työssäkäyntiaste Portugalia lukuun ottamatta. Pohjoismaat ja eteläisen Euroopan maat muodostavat näin kaksi eurooppalaista ääripäätä. Eteläisen Euroopan perhehoivaregiimi perustuu hyvin paljon suvun juridiseen velvollisuuteen huolehtia jäsenistään. Muut regiimit ovat kyllä tunnistettavia mutta rajoiltaan epäselvempiä. Hoivapolitiikassa on mahdollista erottaa brittiläinen tai anglosaksinen tarveharkintamalli. Isolla-Britannialla on pitkä ja kunniakas perinne universaalin terveydenhuollon organisoimisessa. Tämä periaate ei kuitenkaan siirtynyt laajasti vanhusten huoltoon (eläkejärjestelmää lukuun ottamatta) eikä myöskään lasten päivähoitoon. Hoivapalveluja ja julkisen vallan vastuuta etenkin pienten lasten hoivassa on määrittänyt lähinnä residualismin periaate: palveluja on tarjottu vain niitä eniten tarvitseville. Pienten lasten päivähoito on jätetty vanhempien vastuulle. Julkinen valta on järjestänyt päivähoitoa ainoastaan niin sanotuille riskilapsille. Kotitalouksien odotetaan hankkivan itse tarvitsemansa palvelut. Vanhustenhuollon osalta Ison- Britannian hoivapolitiikka on kehittyneempää: julkinen valta organisoi vanhustenhuoltoa mutta samaan aikaan pyrkii siirtämään vastuuta yksityisille palveluntuottajille mm luvulla yleistyneen tilaaja-tuottajamallin muodossa. Isossa-Britanniassa otettiin melko aikaisin käyttöön erilaisia vanhojen ja vammaisten kotihoitoon tarkoitettuja rahallisia tukia. Iso-Britannia ei näin ollen voisi kuulua eteläisen Euroopan perhehoivaregiimiin jo siitäkin syystä, että siellä lainsäädännön mukaan aikuisilla lapsilla ei ole velvollisuutta elättää vanhempiaan. Anttosen ja Sipilän (1996) mukaan keskeisen Euroopan maat on mahdollista jakaa kahdeksi erilaiseksi regiimiksi yhden sijasta. Jos tarkasteluun otetaan pelkästään vanhuspalvelut, niin Alankomaat ja Saksa muistuttavat toisiaan. Niissä on melko paljon tarjolla palveluja ja muita etuuksia vanhoille ihmisille. Ranska ja Belgia taas muodostavat melko selvärajaisen perhepoliittisen regiimin. Molemmissa maissa on pitkään harjoitettu anteliasta perhepolitiikkaa, mikä näkyy mm. lasten päivähoitopalvelujen hyvänä ja esikoulun erinomaisena kattavuutena. Jälkimmäisissä maissa naisten osallistuminen työelämään on paljon korkeammalla tasolla kuin Alankomaissa ja Saksassa. Tärkeä johtopäätös on, että Euroopan maat voidaan jakaa erilaisiin hoivaregiimeihin ja että nämä mallit eivät täysin noudata Esping-Andersenin kehittämää regiimijakoa. Ehkä kaikkein suuri ero on eteläisen Euroopan erityisyyden esiin nostamisessa. Esping-Andersenin jaottelussa konservatiivi- 1718 nen regiimi venyy hyvin laajaksi, sillä siihen kuuluvat lopulta lähes kaikki Euroopan maat. Toinen tärkeä havainto on, että vanhusten ja lasten palvelut ovat joissakin maissa kehittyneet hyvin eritahtisesti. Jotkut maat investoivat selvästi enemmän rahaa lapsiin ja jotkut taas vanhoihin ihmisiin. Ainoastaan Pohjoismaat ovat investoineet rahaa sekä vanhuksiin että lapsiin, mikä kertoo siitä, että sosiaalipolitiikan kehittämisen lähtökohta on ollut laajasti hoivakansalaisuudessa. Myöhemmin useat tutkijat ovat vieneet eteenpäin hoivapoliittisia maaryhmittelyjä mutta päätyneet lopulta melko samansisältöisiin jaotteluihin. Mary Daly (2001, 45) jakoi Euroopan maat neljään ryhmään pitkälti sen suhteen mikä on julkisen vastuun laajuus hoivassa. Hänen jaottelunsa perustui Francesca Bettion ja Sacha Prechalin (1998) tekemään laajaan raporttiin, jossa arvioitiin vanhustenhuollon ja lastenhoivan tilaa Euroopassa. Daly sijoittaa ensimmäiseen ryhmään eli hoivavaltioihin (caring states) viisi Pohjoismaata. Näissä maissa sosiaaliturva kattaa taloudellisen toimeentulon lisäksi myös korkealaatuisen hoivan sitä tarvitseville. Oikeus hoivaan on osa näiden maiden kansalaisuutta, sillä kansalaisilla on eksplisiittisiä oikeuksia saada hoivapalveluja ja -etuuksia. Julkisen vallan vastuu hoivasta on erittäin laaja niin palvelujen rahoittamisessa kuin tuottamisessakin. Tulevaisuudessa ongelmaksi voi Dalyn mukaan muodostua näiden palvelujen rahoitus, etenkin jos julkisen sektorin kustannuskriisi syvenee. Toisen ryhmän muodostavat perheissä tapahtuvaa hoivaa tukevat valtiot (pro-family caring states), joihin kuuluvat lähes kaikki kontinentaalisen Euroopan maat (Alankomaat, Belgia, Itävalta, Luxemburg, Saksa ja Ranska). Näissä maissa hoivan katsotaan edelleen olevan ensi sijassa perheiden asia, johon valtio ei juuri puutu esikoulutoimintaa lukuun ottamatta. Julkisella vallalla on kuitenkin rajattu vastuu hoivasta. Näyttää myös siltä, että perhevastuu on muuttumassa. Tästä kertoo esimerkiksi vuonna 1995 voimaan astunut Saksan hoivavakuutus, joka on tuonut vanhoille ihmisille oikeuden rahaan tai palveluihin tai niiden yhdistelmään. Näiden maiden erityinen ongelma on informaalin hoivan kallis hinta naisille. Naiset joutuvat monin tavoin kohtaamaan hoivan aiheuttamat menetykset (care penalties): työmarkkina-asema on heikko ja vanhuuseläkkeet ovat pienet. Kolmas maaryhmä (hot and cold states) kostuu Italiasta, Irlannista ja Isosta-Britanniasta. Sitä luonnehtii tietynlainen epätasaisuus. Joissakin asioissa julkinen valta on omaksunut varsin laajan vastuun hoivasta. Esimerkiksi Italiassa lapset ovat esikoulussa, mutta alle kolmivuotiaille ei ole tarjolla juuri mitään päivähoitopalveluja. Irlannissa ja Isossa-Britanniassa palveluja on tarjolla melko hyvin aikuisille vammaisille ja vanhuksille, mutta päivähoitopalvelujen tarjonta on erittäin vähäistä. Neljäs maaryhmä, ei-hoivaavat valtiot (non-caring states) muodostuu Dalyn mukaan Espanjasta, Kreikasta ja Portugalista. Jälleen eteläisen Euroopan maat muodostavat oman ryhmänsä. Näissä maissa vastuu hoivasta on perheellä tai oikeastaan laajennetulla perheellä eikä mitään erityistä valtiollista hoivapolitiikkaa ole olemassa. Daly (2001) päätyy pohtimaan hyvän hoivan (good quality care) kriteerejä. Hoivattavan näkökulmasta hyvä hoiva on sellaista, joka perustuu hoivattavan autonomian kunnioittamiseen, valinnan vapauteen ja palvelujen korkeaan tasoon. Hoivaajan näkökulmasta hyvään hoivaan kuuluvat taloudellinen ja emotionaalinen turvallisuus, hyvät työolosuhteet ja oikeus olla hoivaamatta tai lopettaa hoivasuhde. Yhteiskunnan tasolla hoivan organisoinnin tavoilla on paljon erilaisia seurauksia. Hyvä hoiva tuottaa hyvinvointia niin hoivattaville kuin hoivaajille. Hoiva pitäisi organisoida siten, että se edistää sukupuolten välistä tasa-arvoa. Tulevaisuuden hoivapolitiikan pitäisikin hänen mukaansa olla sellaista, jossa hoiva jakautuu tasaisemmin miesten ja naisten kesken. Francesca Bettio ja Janneke Plantenga (2004) ovat verranneet sekä formaalin että informaalin hoivan vaihtelua Euroopassa. He toteavat, että kansalliset politiikat ovat hyvin erilaisia ja usein sisäisestikin fragmentoituneita. Hoivapolitiikka muotoutuu usein pitkän ajan kuluessa ja sisältää erilaisia poliittisia kompromisseja. Tiettyjä samankaltaisuuksiakin löytyy. Lähes kaikissa Euroopan maissa on erilaisia vapaan muotoja, jotka mahdollistavat etenkin pienten lasten hoivan. Usein näihin vapaisiin liittyy rahallisia etuuksia. Yhtä lailla tärkeitä ovat hoivapalvelut, jotka vapauttavat työssäkäyvät tai opiskelevat aikuiset hoivavelvoitteista, oli sitten kyse lasten- tai vanhustenhoivasta. Itse asiassa hoivaa voidaan tukea hyvin monella eri tavalla: rahamuotoisin etuuksin, palveluin, verohelpotuksin, työajan lyhennysten avulla tai erilaisilla hoivavapailla. Bettio ja Plantenga lähtevätkin rakentamaan hoivaregiimejä huomattavan paljon laajemman aineiston pohjalta kuin esimerkiksi Anttonen ja Sipilä. 1819 Heidän jaottelussaan ensimmäiseen ryhmään sijoittuvat eteläisen Euroopan maat (Espanja, Italia, Kreikka ja Portugali) sekä Irlanti, jotka jättävät lähes kaiken hoivan perheiden vastuulle. Näissä maissa perheiden tuottama hoiva on edelleen erittäin vahva normi ja hoivavastuuta jaetaan ennen muuta sukupolvien kesken. Julkinen vastuu hoivasta on kehittynyt huonosti, lukuun ottamatta Italian eläkevakuutusta. Tässä klusterissa poikkeuksia ovat Irlanti ja Portugali. Jälkimmäinen maa on erikoinen siksi, että siellä julkinen valta tukee erittäin vähän hoivaa ja silti informaali auttaminen on sekin vähäistä (ilmeisesti syynä tähän ovat aineistoa koskevat puutteet). Irlanti on vahva perhehoivamaa, jossa on kuitenkin tarjolla palveluja vanhoille ihmisille. Toisen klusterin muodostavat Alankomaat ja Iso-Britannia. Näissä maissa informaali hoiva on erittäin tärkeä resurssi. Formaalin hoivan osalta näille maille on tyypillistä jyrkkä kahtiajako. Vanhojen ihmisten sosiaaliturva on melko hyvin kehittynyt, mutta pienten lasten hoiva kuuluu perheille. Alle kolmivuotiaiden lasten hoivapalvelut tuotetaan pääasiassa markkinoilla. Julkinen hoivavastuu ulottuu siis pikemminkin vanhuksiin kuin lapsiin. Kolmanteen klusteriin kuuluvat Itävalta ja Saksa, joissa myös informaalin hoivan määrä on suuri. Sitä kuitenkin kompensoidaan rahallisin etuuksin ja työaikajärjestelyin. Vanhusten sosiaaliturva ja laitoshoiva on hyvää keskitasoa. Nämä maat edustavat julkisesti tuettua perhehoivan mallia, joka vahvistaa naisten asemaa hoivaajina ja kodin hoitajina. Neljännen klusterin muodostavat Belgia ja Ranska, joissa on tarjolla suhteellisen paljon palveluja sekä lapsiperheille että vanhoille ihmisille. Pohjoismaat kuuluvat viidenteen klusteriin, ja niitä luonnehtii laaja julkinen vastuu kaikesta hoivasta sekä universalismin tavaramerkki. Perheillä on muita maita vaatimattomampi rooli hoivassa. Tutkijat näyttävät olevan jokseenkin yksimielisiä siitä, että Euroopassa on useita erilaisia hoivaregiimejä. Kaikkein selvärajaisimmat mallit löytyvät Pohjoismaista ja eteläisestä Euroopasta. Voisimme ajatella, että varhaisempi vallitseva hoivaregiimi perustui perheiden velvollisuuteen järjestää hoivaa jäsenilleen (perhehoivaregiimi). Julkinen valta vastasi ainoastaan niiden henkilöiden hoivasta, joilla ei ollut perhettä tai rahaa, esimerkiksi köyhäinhoidon muodossa. Pohjoismainen hoivapolitiikka on johtanut tämän ajatuskokeen mukaan regiimiin, jota kohti useimmat maat ovat matkalla. Julkishoivaregiimi perustuu laajaan julkisen vallan vastuuseen niin vanhojen ihmisten, vammaisten kuin pienten lastenkin hoivasta. Euroopan maat ovatkin näiden kahden regiimin päissä tai sitten välimaastossa, ja siksi keskeisen Euroopan maat ja Iso-Britannia näyttävät sijoittuvan eri luokitteluissa hieman eri tavoin. Hoivan yhteiskunnallistuminen on tapahtunut eriaikaisesti eri maissa. Oletamme, että hoivan yhteiskunnallistumisen eteneminen näkyy julkisen vastuun laajenemisena. Siksi tarvitsemme tuoreen aineiston ikään kuin testaamaan tätä hypoteesia. Voimme myös olettaa, että hoivan laajenevaan yhteiskunnallistumiseen on vastattu hyvin eri tavoin eri maissa. Joissakin maissa, etenkin pohjoisen Euroopan hyvinvointivaltioissa, julkisen vallan vastuu hoivasta on vuosien saatossa tullut kansainvälisesti arvioiden erittäin laajaksi. Esimerkiksi päivähoitopalvelut ovat lähes sataprosenttisesti julkisen vallan tuottamia, kun taas joissakin toisissa maissa nämä palvelut kyllä lisääntyvät voimakkaasti, mutta ne tuotetaan pääsääntöisesti markkinoilla (esim. Isossa-Britanniassa). Miten tahansa hoivapalvelut tuotetaankin, hoivasta on tullut 1990-luvulla ja 2000-luvun alussa yksi sosiaalipolitiikan tärkeimmistä kysymyksistä (Daly & Lewis 1998; Anttonen ym. 2003). Informaali hoiva vertailevassa kehyksessä Bettio ja Plantenga (2004) ovat vastikään jaotelleet Euroopan maita hoivaregiimeihin aikaisemmasta poikkeavin perusteluin. Heidän teoreettinen lähtökohtansa on hoivan welfare mixissä eli sekatuottajamallissa sekä informaalin hoivan laajuudessa. Informaalilla hoivalla he viittaavat kaikkiin sellaisiin säännöstelemättömiin, useimmiten palkattomiin, toimintoihin, joita tehdään lasten, omien vanhempien, sukulaisten tai muiden hyväksi. Formaali hoiva tarkoittaa sellaista hoivan tuottamista, jota säätelee laki tai vastaavat sopimukset (esim. työehtosopimus). Tällaiset etuudet on suunnattu joko hoivan tarvitsijoille tai hoivaajille. Valitettavasti formaalia hoivaa ei ole ollut mahdollista jakaa julkisen sektorin ja muiden toimijoiden tuottamiin palveluihin vaan sen tarkastelussa on keskitytty edellisiin (ts. julkispalveluihin) jälkimmäisten jäädessä huomiotta (Bettio & Plantenga 2004, 86). 1920 Bettion ja Plantengan mukaan Euroopan maiden välillä on suuria eroja siinä, kuinka paljon niissä luotetaan informaalin hoivan saatavuuteen. Kirjoittajat pohjaavat arvionsa informaalin hoivan määrästä kansalaisten ajankäyttötietoihin ja ECHP-aineistoihin (European Community Household Panel 1994, 1995 ja 1996). Näistä aineistoista he muodostivat kahden indikaattorin avulla (aikuisten osallistuminen hoivaan ja palkaton lastenhoito kotona) summaindeksin (index of informal care intensity), jonka kautta maat asetettiin seuraavaan järjestykseen: Alankomaat, Kreikka, Italia, Iso-Britannia, Espanja, Irlanti, Itävalta, Saksa, Luxemburg, Belgia, Suomi, Portugali, Ranska ja Tanska (joka ei ole mukana ECHP-tutkimuksessa). Tämän laskutavan mukaan informaali hoiva oli siis yleisintä ensinnäkin eteläisen Euroopan maista Espanjassa, Italiassa ja Kreikassa. Tähän joukkoon voidaan sijoittaa myös Irlanti. Näiden maiden lisäksi Alankomaissa ja Isossa-Britanniassa nojauduttiin voimakkaasti informaaliin hoivaan. Toisessa päässä olivat jälleen kerran Pohjoismaat sekä Ranska ja yllättäen Portugali. Informaalin hoivan määrä osoittautui näin pieneksi maissa, joissa julkisen vallan vastuu hoivasta on suuri ja suureksi maissa, joissa perheellä oli ensisijainen vastuu hoivan tuottamisesta (Bettio & Plantenga 2004, 87 90). Portugalin sijoittuminen Pohjoismaiden joukkoon voi kuitenkin olla virhe (aineistosta johtuva ongelma). Tulokset ovat hoivan kannalta kiinnostavia. Informaalin hoivan mittaaminen ja vertaaminen ei nimittäin ole helppo tehtävä eikä sitä ole aikaisemmin näin systemaattisesti tehtykään. Toki tuloksiin vaikuttaa mittaamisen tapa. Bettio ja Plantenga rakensivat summaindeksin käyttämällä kahdenlaista informaatiota. Ensinnäkin mitattiin aikuisten ajankäyttöä hoivaan ja sen kaltaisiin tehtäviin (mukaan otettiin ECHP-aineistosta ne ihmiset, jotka käyttävät aikaa palkattomaan hoivaan yli 2 tuntia päivässä). Toiseksi mitattiin palkattoman lastenhoitotyön määrää kotitalouksissa, joissa on lapsia. On selvää, että informaalia hoivaa voitaisiin mitata muillakin tavoilla. Esimerkiksi Jens Alberin ja Ulrich Köhlerin (2004) selvityksessä Health and care in an enlarged Europe päädytään melko toisenlaisiin informaalia hoivaa koskeviin lukuihin ja maajärjestyksiin. Heidän aineistonaan on Eurobarometri (vuodelta 2002) ja he käyttävät siitä kahta kysymystä, jotka ovat vastaajille aika vaikeaselkoisia. Ensimmäinen kysymys alkaa näin: joillakin ihmisillä on perheen ulkopuolisia velvollisuuksia, koska he hoitavat pitkäaikaissairaita, vammaisia tai vanhuksia. Sitten kysytään: asuuko kanssasi henkilö, jolla on pitkäaikaissairaus tai joka on vammainen, tai vanha, jota autat tai josta huolehdit? Entä autatko jotakuta vastaavaa henkilöä, joka ei asu kanssasi? (Ks. Alber & Köhler 2004, 56.) Tämä kysymys tuotti varsin kiinnostavan maajakautuman, sillä eniten informaalia apua raportoitiin annetuksi Latviassa, Suomessa, Virossa, Liettuassa ja Bulgariassa. Entiset itäisen Euroopan maat ja Suomi muodostavat näin yhden ryppään. Vähiten tällaista apua oli tämän kysymyksen perusteella annettu Espanjassa, Italiassa, Kreikassa, Luxemburgissa ja Portugalissa. Nämä maat muodostavat toisen selkeän ryhmän. Tulokset ovat kuitenkin lähes vastakkaisia edelliseen tutkimukseen verrattuna, sillä nyt eteläisen Euroopan maat näyttäytyvät kaikkein vähäisimmän informaalin hoivan tai avun mailta. Kirjoittajien mukaan kaiken kaikkiaan informaalin avun antamisen laajuus yllättää: yksi viidestä vastaajasta ilmoittaa olevansa aktiivinen avun antaja (caregiver), eikä avun antaminen ole vähäisempää kehittyneissä hyvinvointivaltioissa. Alber ja Köhler tulevat siihen johtopäätökseen, että informaali auttaminen tai hoiva on erittäin laajaa kaikkialla Euroopassa. Koska maiden väliset erot ovat suuria eivätkä ne noudata mitään selvää regiimijakoa, ei ole mahdollista puhua yhdestä eurooppalaisesta perhehoivan tai -tuen mallista. Kokonaiskuva muuttuu hieman, kun kysytään avun antamista vastaavissa tilanteissa ainoastaan niille henkilöille, jotka eivät asu samassa kotitaloudessa. Tällöin maat asettuivat avun antamisen tiheydessä seuraavaan järjestykseen: Suomi, Alankomaat, Latvia, Tanska, Viro, Ruotsi, Belgia ja Tšekin tasavalta. Vähiten tällaista apua vastaajat ilmoittivat antavansa Espanjassa, Portugalissa, Kreikassa, Unkarissa, Turkissa, Luxemburgissa ja Italiassa (Alber & Köhler 58 59). Tällaisia tuloksia tulkittaessa olisi syytä kiinnittää huomiota kotitalouksien kokoonpanoon eli siihen, onko esimerkiksi ikääntyneillä perheenjäsenillä tapana asua omissa asunnoissaan (kuten Pohjoimaissa) vai yhdessä nuoremman polven kanssa. Suomessa kotitalouden ulkopuolelle annettu apu saattaa tarkoittaa ikääntyvän isän, äidin tai anopin auttamista, kun taas Italiassa ikääntyvälle vanhemmalle annettu apu on todennäköisimmin kotitalouden sisällä annettua apua; saman katon alla kun asuu useita sukupolvia. Myös kulttuuriset ja oikeudelliset käsitykset hoivan antamisesta 20 Näytä lisää
Vertailut ja sosiaalipolitiikan tutkimuksen uusi suunta 1
Anneli Anttonen Vertailut ja sosiaalipolitiikan tutkimuksen uusi suunta 1 Aluksi Maavertailut kuuluvat tänä päivänä jokaisen sanomalehden rutiiniuutisiin. Milloin verrataan ruokakorin hintaa eri maissa, Lisätiedot VERTAILEVA TUTKIMUS LESKENELÄKEJÄRJESTELMISTÄ TANSKASSA, ISOSSA-BRITANNIASSA, RANSKASSA, ITALIASSA JA SUOMESSA
VERTAILEVA TUTKIMUS LESKENELÄKEJÄRJESTELMISTÄ TANSKASSA, ISOSSA-BRITANNIASSA, RANSKASSA, ITALIASSA JA SUOMESSA Marjukka Turunen Topsos Sosiaalivakuutuksen ammatillinen lisensiaattitutkimus Sosiaalitieteiden Lisätiedot Lasku lapsensaannista
Lasku lapsensaannista Perhevapaakustannukset ja sukupuolten tasa-arvo Konferenssiraportti Reetta Siukola, Social- och hälsovårdsministeriet, Finland TemaNord 2010:511 Lasku lapsensaannista Perhevapaakustannukset Lisätiedot Laura Kalliomaa-Puha & Olli Kangas
KALEVI SORSA -SÄÄTIÖ Laura Kalliomaa-Puha & Olli Kangas Laura Kalliomaa-Puha & Olli Kangas Yhteistä ja yksityistä varautumista vanhusten hoivan tulevaisuus Laura Kalliomaa-Puha & Olli Kangas Yhteistä Lisätiedot YHTEINEN VASTUU - MUUTTUVA TYÖNJAKO?
YHTEINEN VASTUU - MUUTTUVA TYÖNJAKO? UUSI SOSIAALINEN SOPIMUS IKÄÄNTYNEIDEN HOIVAN JÄRJESTÄMISESTÄ Kirsi Kuusinen-James Sosiaalityön erikoistumiskoulutukseen kuuluva lisensiaatin tutkimus/ Yhteisösosiaalityön Lisätiedot Puhumattomat paikat. Puheenvuoroja perheestä. 22 Pohjois-Suomen sosiaalialan osaamiskeskuksen julkaisusarja. Liisa Hokkanen Maritta Sauvola (toim.
Puhumattomat paikat Puheenvuoroja perheestä Liisa Hokkanen Maritta Sauvola (toim.) 22 Pohjois-Suomen sosiaalialan osaamiskeskuksen julkaisusarja Pohjois-Suomen sosiaalialan osaamiskeskuksen julkaisusarja Lisätiedot HENKILÖKOHTAINEN BUDJETTI Systemaattinen kirjallisuuskatsaus kansainvälisestä tutkimuksesta
HENKILÖKOHTAINEN BUDJETTI Systemaattinen kirjallisuuskatsaus kansainvälisestä tutkimuksesta Emilia Leinonen Pro gradu-tutkielma Yhteiskuntapolitiikka Yhteiskuntatieteiden ja filosofian laitos Jyväskylän Lisätiedot Minna Ylikännö. julkisten hyvinvointipalveluiden järjestäminen suomessa
2009 2 Minna Ylikännö julkisten hyvinvointipalveluiden järjestäminen suomessa kss working papers 2 2009 Julkisten hyvinvointipalveluiden järjestäminen Suomessa Minna Ylikännö julkisten hyvinvointipalveluiden Lisätiedot Henkilökohtainen selvitysmies
Sosiaalivakuutus 5. 2006 Sosiaalivakuutus 5. 2006 pääkirjoitus 21.9.2006 Henkilökohtainen selvitysmies Kuva Mauri Helenius Kuntoutusasiakas joutuu nykyisin miettimään, kuuluuko hän työhallinnon, työeläkelaitosten, Lisätiedot VAIHTOEHDOKSI OSUUSKUNTA. yhteisö kunnan palvelutuotannossa
VAIHTOEHDOKSI OSUUSKUNTA yhteisö kunnan palvelutuotannossa 1 2 Juhani Laurinkari Tuula Laukkanen Antti Miettinen Olli Pusa VAIHTOEHDOKSI OSUUSKUNTA yhteisö kunnan palvelutuotannossa KUNNALLISALAN KEHITTÄMISSÄÄTIÖ Lisätiedot Julkiset hyvinvointipalvelut: palveluiden ja työelämän laatu. Suomi
Julkiset hyvinvointipalvelut: palveluiden ja työelämän laatu Suomi S. Kainulainen, M. Heikkilä, P-L. Rauhala, STAKES, Sosiaali- ja terveysalan tutkimus- ja kehittämiskeskus, Helsinki Summary Introduction Lisätiedot PTT-raportteja 223. Yksityinen varautuminen hoivamenoihin - Vaihtoehtoisia malleja oman hoivan rahoittamiseen
Pellervon taloustutkimus PTT Pellervo ekonomisk forskning Pellervo Economic Research PTT-raportteja 223 Yksityinen varautuminen hoivamenoihin - Vaihtoehtoisia malleja oman hoivan rahoittamiseen Markus Lisätiedot Perhepolitiikka käännekohdassa
1 OSMO KONTULA Perhepolitiikka käännekohdassa Perhebarometri 2004 Väestöliitto, Väestöntutkimuslaitos Katsauksia E 18/2004 2 Väestöliitto Väestöntutkimuslaitos Iso Roobertinkatu 20-22 A, PL 849, 00101 Lisätiedot MUUTTUVA PÄIVÄHOITO. Lastentarhan- ja luokanopettajien näkemyksiä päivähoidon ja opetustoimen hallinnon yhdistämisestä.
MUUTTUVA PÄIVÄHOITO Lastentarhan- ja luokanopettajien näkemyksiä päivähoidon ja opetustoimen hallinnon yhdistämisestä Jenni Tirronen Pro gradu -tutkielma Jyväskylän Yliopisto Kasvatustieteiden laitos/ Lisätiedot OMAISHOITO ARJEN KEHYKSISSÄ
OMAISHOITO ARJEN KEHYKSISSÄ HEIKKILÄ RIITTA Tampereen yliopisto Sosiaalipolitiikan ja sosiaalityön laitos Sosiaalityön pro gradu tutkielma Toukokuu 2008 Tampereen Yliopisto Sosiaalipolitiikan ja sosiaalityön Lisätiedot Tuoko palveluseteli valinnanvapautta?
tutkimus Kirsi Kuusinen-James Tuoko palveluseteli valinnanvapautta? kaks kunnallisalan kehittämissäätiö Tuoko palveluseteli valinnanvapautta? Kirsi Kuusinen-James Tuoko palveluseteli valinnanvapautta? Lisätiedot Kotityön markkinat. Johanna Varjonen. Kristiina Aalto. Johanna Leskinen
Kotityön markkinat Johanna Varjonen Kristiina Aalto Johanna Leskinen SITRAN RAPORTTEJA 45 Kotityön markkinat Johanna Varjonen Kristiina Aalto Johanna Leskinen S I T R A H E L S I N K I Sitran raportteja Lisätiedot Kuinka hyvinvointivaltio kesytetään?
Kuinka hyvinvointivaltio kesytetään? Julkisen sektorin uudistaminen ja hyvinvointipalvelujen muutos Pohjoismaissa Pauli Forma & Susan Kuivalainen & Mikko Niemelä & Arttu Saarinen Turun yliopiston Sosiaalipolitiikan Lisätiedot ARJEN SUPERIHMISYYS Opiskelevien yksinhuoltajaäitien arjen kokemus ja elämänhallinta
ARJEN SUPERIHMISYYS Opiskelevien yksinhuoltajaäitien arjen kokemus ja elämänhallinta NORMIA LEENA Tampereen yliopisto Sosiaalitutkimuksen laitos Sosiaalipolitiikan pro gradu-tutkielma TIIVISTELMÄ Tampereen Lisätiedot Muuttuvan työelämän äidit ja lastenhoidon merkitykset 1
Katja Repo Muuttuvan työelämän äidit ja lastenhoidon merkitykset 1 Työssäkäyvät vanhemmat elävät arkeaan mitä moninaisemmissa perheen ja työn yhteensovittamisen käytännöissä. Työn tekemisen tavat ovat Lisätiedot PERHEVAPAAKÄYTÄNNÖT SUOMESSA JA EUROOPASSA 2012
PERHEVAPAAKÄYTÄNNÖT SUOMESSA JA EUROOPASSA 2012 Anneli Miettinen Väestöliitto Väestöntutkimuslaitos anneli.miettinen@vaestoliitto.fi Väestöliiton Väestöntutkimuslaitoksen Työpaperi 2012 (1) Aihe Tämä selvitys Lisätiedot Pasi Ahola, Pentti Arajärvi & Aulikki Kananoja (toim.) YHTEISET VAI OSTETUT? Sosiaalipalvelut hyvinvoinnin ja osallisuuden tuottajina
Pasi Ahola, Pentti Arajärvi & Aulikki Kananoja (toim.) YHTEISET VAI OSTETUT? Sosiaalipalvelut hyvinvoinnin ja osallisuuden tuottajina Kirjoittajat ja Kalevi Sorsa -säätiö rs Kansi ja ulkoasu: Harri Heikkilä Lisätiedot MISTÄ HYVINVOINTIMALLIN TABUJEN ETSINNÄSSÄ VOISI OLLA
MISTÄ HYVINVOINTIMALLIN TABUJEN ETSINNÄSSÄ VOISI OLLA KYSYMYS? Eduskunnan tulevaisuusvaliokunta on ryhtynyt selvittämään hyvinvointimallimme tabuja, pyhiä väärinkäsityksiä ja mustia aukkoja. Ensimmäinen Lisätiedot Hyvinvointivaltio sosiaalisena investointina: älä anna köyhälle kalaa vaan koulutus!
artikkelit Hyvinvointivaltio sosiaalisena investointina: älä anna köyhälle kalaa vaan koulutus! Jorma Sipilä MOTTO: Vanha hyvinvointivaltio yritti suojella ihmisiä markkinoilta sosiaalinen investointivaltio Lisätiedot HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana
HARKINTAA TARPEEN MUKAAN VAI TARPEELLISTA HARKINTAA? Tarveharkintainen työmarkkinatuki työttömyysturvajärjestelmän osana RAITTINEN KIRSI Tampereen yliopisto Sosiaalipolitiikan ja sosiaalityön laitos Sosiaalipolitiikan Lisätiedot NUORET PERHEET TÄNÄÄN
JULKAISUJA 6/2000 NUORET PERHEET TÄNÄÄN Toimittanut Ulrica Gabrielsson Tutkijoiden ja kansanedustajien seura - TUTKAS - yhdessä Marttaliiton ja Finlands Svenska Marthaförbundetin kanssa järjesti 15.11.2000 Lisätiedot PUOLISON ARMOILLA Työttömyysturvan tarveharkinta
PUOLISON ARMOILLA Työttömyysturvan tarveharkinta Minna Latvala Topsos Sosiaalivakuutuksen ammatillinen lisensiaattitutkimus Sosiaalipolitiikan laitos Turun yliopisto Tammikuu 2008 Turun yliopiston sosiaalipolitiikan Lisätiedot KORKEAKOULUOPISKELIJOIDEN OPINTOTUKI JA TULOIHIN PERUSTUVA TAKAISINPERINTÄ POHJOISMAISSA. vertaileva pohjoismainen tutkimus
KORKEAKOULUOPISKELIJOIDEN OPINTOTUKI JA TULOIHIN PERUSTUVA TAKAISINPERINTÄ POHJOISMAISSA vertaileva pohjoismainen tutkimus Sari Miettunen Pro gradu-tutkielma Sosiologia Yhteiskuntatieteiden ja filosofian Lisätiedot Tuomitut vähenemään? Suomalaiset ja lisääntymisen vaikea taito
Tuomitut vähenemään? Suomalaiset ja lisääntymisen vaikea taito Tapio Wallenius www.eva.fi EVAn kotisivuilla raportteja, puheita ja artikkeleita suomeksi ja englanniksi Kustantaja: Taloustieto Oy Kansi: Lisätiedot 6. 2013. Teema: kotihoito. Informaali hoito Kotihoidon optimointi Laatusuositus ikääntyneiden hyvinvoinnin ja palvelujen parantamiseksi
6. 2013 Teema: kotihoito Informaali hoito Kotihoidon optimointi Laatusuositus ikääntyneiden hyvinvoinnin ja palvelujen parantamiseksi Vanhustenhuollon Uudet Tuulet 3 Pääkirjoitus 4 Informaali hoiva on Lisätiedot 2016 © DocPlayer.fi Yksityisyyskäytäntö | Palveluehdot | Palaute